Syahmi Sazli

Muhammad Syahmi Sazli (lahir 23 Mac 1995) merupakan seorang pelakon, pengarah, penulis, penerbit lagu dan selebriti internet Malaysia. Beliau mula dikenali menerusi video pendek pertama arahannya, Baso Jate Pilih Rupo pada 2017 dan sebagai pelakon dan pengarah filem sulungnya, Mael Totey The Movie yang dikeluarkan pada 2020. Pada Januari 2021, beliau dianugerahkan Ikon Pengarah Muda yang disampaikan oleh Perbadanan Kemajuan Filem Nasional (FINAS).

Kerjaya
Syahmi Sazli memulakan kerjayanya di YouTube apabila beliau memuat naik video pendek sulungnya, Baso Jate Pilih Rupo yang turut menampilkan Asif Suhaimi dan Yoe Parey. Syahmi seterusnya muncul dalam Drama Spontan (2019) yang telah dinobatkan Video Pendek Baek di Konsert Throwbaek 2019. Bekerja di bawah arahan Abdul Razak Mohaideen, mereka berlakon dalam filem Syif Malam Raya yang meraih kutipan RM3 juta di Astro First. Beliau mula menduduki kerusi pengarah menerusi filem sulung arahannya, Mael Totey The Movie yang dikeluarkan di Astro First pada 22 Oktober 2020. Filem ini menjadi kejayaan komersial dan telah meraih kutipan pecah panggung sebanyak RM6.4 juta dalam tempoh 24 hari tayangan.

Beliau juga telah menerbitkan sebuah lagu berloghat Kelantan yang berjudul Gewe Ku Ore Kelate yang dinyanyikan oleh Emie Sukma Sari ft Sai Kamal. Lagu ini juga ditaja oleh produk kecantikan milik isteri beliau iaitu Anissa Beauty. Pada 25 Mac 2021, video lirik lagu ini telah dimuat naik di YouTube melalui saluran Emie Sukma Sari.

Kehidupan peribadi
Syahmi dilahirkan di Kampung Gertak Kechupu, Kota Bharu, Kelantan. Beliau merupakan pelajar Kejuruteraan Elektrik di Universiti Teknologi MARA (UiTM) kampus Shah Alam, Selangor, namun tidak memperolehi ijazah kerana beliau memutuskan untuk berhenti belajar. Beliau berkahwin dengan Anissa Faizul pada 23 Februari 2018 dan dikurniakan dua anak – Ainul Mardhiah dan Khabib Umar.

Filemografi

Drama pendek
 Tahun  Tajuk  Peranan  2017 Baso Jate Pilih Rupo  2019 Drama Spontan  2020  Mael Totey Mael Totey

Filem
Tahun Tajuk Dikreditkan sebagai Peranan CatatanPelakonPengarahPenulisPenerbit2020 Syif Malam Raya     Syahmi  Filem pertama lakonan Mael Totey The Movie     Mael Totey Filem pertama arahan 2022 35MM     Syahmi   2023 Satu Hari Sebelum Raya     

Telefilem
 Tahun Tajuk Peranan Saluran TV 2021 Mek Bunga TV2

Anugerah dan pencalonan
 Tahun Anugerah Kategori Penerima  Keputusan 2019 YouTube Gold Play Button  Dirinya sendiri   Konsert Throwbaek 2019 Video Pendek Baek Drama Spontan  2020Anugerah MeleTOP Era 2020Pemengaruh MeleTOP Syahmi Sazli Production 2021Anugerah Bintang Popular Berita Harian ke-34Artis Baharu Lelaki PopularDirinya sendiri 

Rujukan

Pautan luar




Kategori:Kelahiran 1995
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kelantan
Kategori:Pengarah filem Malaysia
Kategori:Penerbit filem Malaysia
Kategori:Penulis skrip Malaysia
Kategori:Pelakon lelaki Malaysia
Kategori:Alumni Universiti Teknologi MARA
Kategori:Penggiat YouTube Malaysia